ஜான்கோவுசிக் காட்டுச்சில்லை

ஜான்கோவுசிக் காட்டுச்சில்லை (Jankowski's bunting) அல்லது செம்பழுப்பு முதுகு காட்டுச்சில்லை  (எம்பெரிசா ஜான்கோவுசிகி) என்பது எம்பெரிசிடே குடும்பத்தைச் சேர்ந்த ஒரு பறவை சிற்றினமாகும்.

ஜான்கோவுசிக் காட்டுச்சில்லை உருசியாவின் தூர கிழக்கு, மஞ்சூரியா மற்றும் வடகிழக்கு கொரியாவில் இனப்பெருக்கம் செய்கிறது. இங்கு அதன் இயற்கையான வாழிவிடங்கள் மிதமான புதர் நிலங்களும் புல்வெளிகளும் ஆகும். 2020ஆம் ஆண்டில் இது மங்கோலியாவில் இனப்பெருக்கம் செய்வதாகக் கண்டறியப்பட்டது. அதிக மேய்ச்சல் மற்றும் விவசாயத்தில் ஏற்படும் மாற்றங்கள் காரணமாக வாழ்விட இழப்பு காரணமாக இந்தச் சிற்றினம் அச்சுறுத்தப்படுகிறது. இது தற்போது அருகிய நிலையில் உள்ளதாகப் பட்டியலிடப்பட்டுள்ளது.

மார்ச் 9,1886 அன்று பிரிமோர்சுகி கிராயில் உள்ள சிடெமியில் உள்ள தனது தோட்டத்தில் ஒரு மாதிரியைச் சேகரித்த போலந்து சேகரிப்பாளர் மைக்கேல் ஜான்கோவ்சுகியின் நினைவாக இந்தப் பறவையின் பொதுப் பெயர் வைக்கப்பட்டுள்ளது. 1888ஆம் ஆண்டில் சிற்றினத்தை லாடிடுலாசு தாக்சானோவ்சுகி விவரித்தனர்.

ஜான்கோவ்சுகியின் காட்டுச்சில்லைக்குச் சீன சட்டத்தின் கீழ் மிக உயர்ந்த பாதுகாப்பு வழங்கப்படுகிறது. இது 2021ஆம் ஆண்டில் வனவிலங்கு பாதுகாப்பு சட்டத்தின் கீழ் பெயரிடப்பட்ட இனங்களின் பட்டியலில் சேர்க்கப்பட்டுள்ளது.

 மேற்கோள்கள் 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:காட்டுச்சில்லை